-
ກ່ຽວກັບ ພຣະທາດ ນາງລາວ
ກ່ຽວກັບ ພຣະທາດ ນາງລາວ
- ຫນ້າທໍາອິດ
- ກ່ຽວກັບ ພຣະທາດ ນາງລາວ
ປະຫວັດຄວາມເປັນມາປະຫວັດຫຍໍ້ຂອງພຣະທາດ ນາງລາວ
ພະທາດນາງລາວ ເປັນທາດທີ່ມີໂຄງສ້າງທາງດ້ານສິລະປະ ແລະສະຖາປັດຕະຍະກໍາແບບຫຼວງພະບາງ ຫຼື ລ້ານຊ້າງຕອນເໜືອ, ມີຖານເປັນຮູບ 4 ຫຼ່ຽມຈະຕຸລັດ ທີ່ມີຂະນາດ 11,38 ແມັດ X 11,38 ແມັດ ແລະ ສູງປະມານ 12 ແມັດ. ສ່ວນຖານຮູບ 4 ຫຼ່ຽມຈະຕຸລັດຂອງທາດເປັນຖານແບບຕໍ່າປະກອບ 3 ຖ້ານ, ມີເຕົ້າທາດເປັນຮູບ 8 ຫຼ່ຽມປະດັບດ້ວຍບົວຂວາມ ແລະ ບົວຫງາຍ, ສ່ວນຍອດທາດເປັນຮູບວົງມົນ (ລະຄັງຂວາມ) ປະດັບດ້ວຍບົວຂວາມ ແລະ ບົວຫງາຍ, ສ່ວນເທິງສຸດສັນນິຖານວ່າຈະມີເສດຕະສັດທີ່ເຮັດດ້ວຍວັດຖຸມີຄ່າຕາມຮູບແບບທາງສິລະປະ, ສະຖາປັດຕະຍະກໍາ ຂອງຫຼວງພະບາງ ຫຼື ລ້ານຊ້າງຕອນເໜືອ.
ຍ້ອນການເວລາຜ່ານໄປຫຼາຍປີ, ທັງຖືກປະຮ້າງເປັນເວລາດົນນານ ແລະ ຖືກຂຸດເຈາະເພື່ອລ້າສົມບັດຈາກກຸ່ມຄົນບໍ່ດີໃນໄລຍະຜ່ານມາ ໂດຍສະເພາະແມ່ນໄດ້ຖືກຜົນກະທົບຈາກການສົງຄາມທໍາລາຍຂອງຈັກກາພັດອາເມລິກາຜູ້ຮຸກຮານນັ້ນໄດ້ເຮັດໃຫ້ອົງພະທາດແຕກຫັກ, ຂຸເຈື່ອນ ແລະ ເພພັງລົງ ໂດຍສະເພາະແມ່ນອົງພະທາດທາງດ້ານຕາເວັນອອກ ແລະ ດ້ານເໜືອ ທີ່ຖືກສະເກັດລະເບີດຂອງຈັກກາພັດອາເມລິກາຖິ້ມໃສ່ຜາບຸນ ເພື່ອຫວັງທໍາລາຍຖານທີ່ຕັ້ງຂອງສຳນັກງານພາກລາວໃຕ້ທີ່ຕັ້ງຢູ່ຜາດັ່ງກ່າວ.ພາຍຫຼັງທີ່ປະເທດຊາດໄດ້ຮັບການປົດປ່ອຍ ແລະ ສະຖາປະນາ ສປປ ລາວມາໄດ້ເກືອບ 40 ປີແລ້ວກໍ່ຕາມ, ແຕ່ອົງພະທາດຍັງບໍ່ທັນມີທຶນຮອນເພື່ອມາປະຕິສັງຂອນໃຫ້ຢູ່ສະພາບເດີມຂອງອົງພະທາດໄດ້. ນັບຕັ້ງແຕ່ແຕ່ປີ ຄສ 2002 ມາເຖິງປັດຈຸບັນປະຊາຊົນເມືອງວິລະບູລີກໍຄືຊາວເມືອງອ້ອມຂ້າງ ກໍໄດ້ພ້ອມກັນເຮັດອະນາໄມຖາກຖາງອ້ອມຂ້າງອົງພຣະທາດ ເພື່ອເຮັດບຸນສິນກິນທານ ແລະ ສະເຫຼີມສະຫຼອງງານບຸນປະເພນີໃນມື້ເດືອນສາມເພັງຂອງທຸກໆປີ.
ການຊ່ວຍເຫຼືອປັບປຸງ!
ການບໍລິຈາກແລະຊ່ວຍເຫຼືອເພື່ອການປັບປຸງ